Massakren i Hama
Hama-massakren (arabisk:مجزرة حماة) skjedde mens Hafez al-Assad regjerte i Syria. Den 2. februar 1982 bombet den syriske hæren byen Hama for å slå ned et opprør fra Det muslimske brorskapet. Amnesty International har estimert at mellom 10 000 og 25 000 mennesker ble drept i angrepene. Regjeringen i Syria har aldri gitt noen offisiell redegjørelse for hvor mange som ble drept.